**INOVOVANÉ UČEBNÉ OSNOVY PRE PREDMET**

# HUDOBNÁ VÝCHOVA

|  |  |
| --- | --- |
| PRIMÁRNE VZDELÁVANIE | ISCED 1 |
| VYUČOVACÍ JAZYK | SLOVENSKÝ JAZYK |
| VZDELÁVACIA OBLASŤ | UMENIE A KULTÚRA |
| PREDMET | HUDOBNÁ VÝCHOVA |
| SKRATKA PREDMETU | HUV |
| ROČNÍK | ŠTVRTÝ |
| ČASOVÁ DOTÁCIA | 1 HODINA TÝŽDENNE 33 HODÍN ROČNE |
| MIESTO REALIZÁCIE | TRIEDA  VONKAJŠIE PRIESTRANSTVO ŠKOLY |

## Úvod

Vzdelávací štandard nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov. Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard hudobnej výchovy ako program aktivity žiakov je koncipovaný tak, aby vytváral možnosti na tie činnosti žiakov, ktoré operujú s pojmami, akými sú hľadanie, pátranie, skúmanie, objavovanie lebo v nich spočíva základný predpoklad poznávania a porozumenia hudobného umenia.

## Charakteristika predmetu

Primárna hudobná edukácia predstavuje kontinuálne, systémové a cieľavedomé pokračovanie predprimárnej hudobnej výchovy. Hudobná výchova v základnej škole je predmetom umelecko-výchovným, činnostným, kde sa na báze hudobných hrových činností žiaci učia orientovať vo svete hudby, prebúdza sa v nich záujem o elementárne muzicírovanie a postupne aj záujem o hlbšie vzdelanie v oblasti hudby a umenia.

Na primárnom stupni vzdelávania sa prirodzene a plynule nadväzuje na vrodené predpoklady detí ich spontánnosť, sklony k hravosti, na ich schopnosť celostného vnímania obrazov a modelov okolitého sveta. Hudba má byť pre žiakov súčasne hrou a predmetom detského experimentovania, zdrojom objaviteľských prístupov k hudobnému poznávaniu a prostriedkom žiakovej hudobnej expresie, ktorá podporuje ich hudobnú sebarealizáciu v komplexe aktívnych aj receptívnych hudobných činností. Hudobné činnosti predstavujú najrozmanitejšie formy kontaktu žiaka s hudbou, dávajú možnosť spájať hudbu so slovom, obrazom, pohybom, hrou na elementárnych hudobných nástrojoch. Hudobné činnosti tvoria základný prostriedok na rozvíjanie hudobných i kľúčových kompetencií žiakov. Hudobné činnosti nie sú izolované, ale v reálnej praktickej podobe sa vzájomne dopĺňajú, podporujú aj s inými mimohudobnými činnosťami a zmysluplne sa integrujú. Hudobný materiál a hudobné činnosti sú kľúčovým prostriedkom na osvojenie si hudobno-teoretických poznatkov. Tie si však žiaci osvojujú postupne a nadobudnuté vedomosti sú výsledkom aktívnych hudobných činností, z ktorých vyplývajú. Teoretické poznatky a vedomosti sú dôležité len do tej miery, do akej sú nevyhnutné pre aktívny hudobný prejav žiakov, chápanie základných zákonitostí hudby a prácu s hudobným materiálom.

## Ciele predmetu

* rozvíjať hudobné kompetencie dieťaťa mladšieho školského veku,
* rozvíjať kultivovaný rečový, hlasový, pohybový prejav v spojení s hudbou,
* vychovávať aktívneho a vnímavého interpreta a percipienta hudby,
* naučiť žiaka orientovať sa vo svete hudobného umenia,
* rozvíjať emocionálny svet a hudobný vkus žiaka mladšieho školského veku,
* v rámci stanovených cieľov z hudobnej výchovy využívať integratívne prístupy a prieniky s ostatnými vyučovacími predmetmi v primárnej edukácii, - viesť žiakov k samostatnej práci a hudobnej tvorivosti.

## Kompetencie

### Kompetencia (spôsobilosť) k celoživotnému učeniu sa

* uvedomuje si potrebu svojho autonómneho učenia sa ako prostriedku sebarealizácie a osobného rozvoja,
* dokáže reflektovať proces vlastného učenia sa a myslenia pri získavaní a spracovávaní nových poznatkov a informácií a uplatňuje rôzne stratégie učenia sa,
* dokáže kriticky zhodnotiť informácie a ich zdroj, tvorivo ich spracovať a prakticky využívať,
* kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti,

### Sociálne komunikačné kompetencie (spôsobilosti)

* dokáže využívať všetky dostupné formy komunikácie pri spracovávaní a vyjadrovaní informácií rôzneho typu, má adekvátny ústny a písomný prejav situácii a účelu komunikácie,
* efektívne využíva dostupné informačno-komunikačné technológie,
* vie prezentovať sám seba a výsledky svojej prace na verejnosti, používa odborný jazyk,
* dokáže primerane komunikovať v materinskom a v dvoch cudzích jazykoch,
* chápe význam a uplatňuje formy takých komunikačných spôsobilostí, ktoré sú základom efektívnej spolupráce, založenej na vzájomnom rešpektovaní práv a povinností a na prevzatí osobnej zodpovednosti,

### Kompetencia (spôsobilosť) riešiť problémy

* uplatňuje pri riešení problémov vhodné metódy založené na analyticko-kritickom a tvorivom myslení,
* je otvorený (pri riešení problémov) získavaniu a využívaniu rôznych, aj inovatívnych postupov, formuluje argumenty a dôkazy na obhájenie svojich výsledkov,
* dokáže spoznávať pri jednotlivých riešeniach ich klady i zápory a uvedomuje si aj potrebu zvažovať úrovne ich rizika,
* má predpoklady na konštruktívne a kooperatívne riešenie konfliktov,

### Kompetencie (spôsobilosti) občianske

* uvedomuje si základné humanistické hodnoty, zmysel národného kultúrneho dedičstva, uplatňuje a ochraňuje princípy demokracie,
* vyvážene chápe svoje osobné záujmy v spojení so záujmami širšej skupiny, resp. spoločnosti,
* uvedomuje si svoje práva v kontexte so zodpovedným prístupom k svojim povinnostiam, prispieva k naplneniu práv iných,
* je otvorený kultúrnej a etnickej rôznorodosti,
* má predpoklady zainteresovane sledovať a posudzovať udalosti a vývoj verejného života a zaujímať k nim stanoviská, aktívne podporuje udržateľnosť kvality životného prostredia,

### Kompetencie (spôsobilosti) vnímať a chápať kultúru a vyjadrovať sa nástrojmi kultúry

* dokáže sa vyjadrovať na vyššom stupni umeleckej gramotnosti prostredníctvom vyjadrovacích prostriedkov výtvarného a hudobného umenia,
* dokáže orientovať sa v umeleckých druhoch a štýloch a používať ich hlavné vyjadrovacie prostriedky,
* uvedomuje si význam umenia a kultúrnej komunikácie vo svojom živote a v živote celej spoločnosti,
* cení si a rešpektuje umenie a kultúrne historické tradície,
* pozná pravidlá spoločenského kontaktu (etiketu),
* správa sa kultivovane, primerane okolnostiam, situáciám,
* je tolerantný a empatický k prejavom iných kultúr.

## Vzdelávací štandard

### Hlasové činnosti – 10 hodín

|  |  |  |
| --- | --- | --- |
| **Výkonový štandard** |  | **Obsahový štandard** |
| **Žiak na konci 4. ročníka základnej**  **školy vie/dokáže:**   * používať hlas vedome na dosiahnutie špecifického hudobného cieľa   (rytmus, melódia, dynamika, výraz, nálada),   * prirodzene aplikovať správnu hlasovú techniku, * spievať čisto a rytmicky správne, * poznať špecifiká ľudovej hudobnej kultúry vlastného regiónu, * spievať jednoduchý dvojhlas (udržia svoju melodickú líniu), * intonovať podľa notového zápisu melodické modely, * hlas používať v improvizácii a elementárnej kompozícii. | -  -  -  - | vokálne činnosti v rámci rozsahu bd2, detské piesne, ľudové piesne,  regionálne ľudové piesne, autorské piesne, vokálne dialogické hry,  dychové a hlasové cvičenia, hry s  hlasom, zvukomalebné hlasové hry, deklamácia, rytmizácia reči,  artikulácia – článkovanie reči  kánon, burdón, ostinátny druhý hlas  melodické modely napr. s-m; l-s-m; l-  s-m-d; d ́-l-s-m-d; m-r-d; s-f-m- r-d; d ́-t-l-s-f-m-r-d; a i  taktovacie gestá 2/4,3/4/,4/4 taktu,  gestá pre zmeny tempa a dynamiky  - improvizácia a elementárna kompozícia |

### Inštrumentálne činnosti – 6 hodín

|  |  |  |
| --- | --- | --- |
| **Výkonový štandard** |  | **Obsahový štandard** |
| **Žiak na konci 4. ročníka základnej školy vie/dokáže:**  - hrať na elementárnych hudobných | - | Orffove nástroje rytmické: paličky, drevený blok, rámový/ručný bubon, tamburína, triangel, spiežovce, činely, |
| nástrojoch,   * hrať na tele, * hrať na objektoch, * vytváriť elementárne hudobné nástroje, * hrať rytmické modely, * hrať podľa zápisu jednoduché melodicko-rytmické útvary, * vytvoriť inštrumentálny sprievod, * inštrumentálne improvizovať, * reagovať pri hre na hudobných nástrojoch na gestá učiteľa,- adekvátne meniť tempo, dynamiku, * dirigovať. | prstové činelky, zvonček, chrastidlá a  melodické hudobné nástroje (xylofón,  zvonkohra, metalofón), hra na tele,   * okolité objekty triedy, rozličné objekty, prírodniny * samostatne zhotovené elementárne hudobné nástroje * rytmické modely napr. tá; ti-ti; tá-ja; tá-ja-ja-ja; ti-ri-ti-ri; nič; es; pauza; veľ-ká pau-za; atď. * melodicko-rytmické schémy, cvičenia, piesne * inštrumentálny sprievod, burdón, ostináto, tóny 1. a 5. stupňa (tonika,   dominanta), voľný zvukomalebný sprievod   * predohra, medzihra a dohra * improvizácia * dirigentské a individuálne gestá učiteľa * dirigovanie – intuitívne výrazové pohyby, štandardizované taktovacie   schémy (2/4;3/4;4/4) | |

### Percepčné činnosti – aktívne počúvanie – 6 hodín

|  |  |  |  |
| --- | --- | --- | --- |
|  | **Výkonový štandard** |  | **Obsahový štandard** |
| - | **Žiak na konci 4. ročníka základnej školy vie/dokáže:** |  |  |
| - | aktívne počúvať piesne, hudobné | - | skladby slovenských a svetových skladateľov; piesne, spev a |
| skladby, ako aj vlastné hudobné prejavy,   * vyjadriť pocity z počúvanej hudby verbálne, pohybom a inými umeleckými prostriedkami, * identifikovať funkcie hudby a jej spoločenský význam, * identifikovať, charakterizovať a terminologicky správne pomenovať   hudobno-vyjadrovacie prostriedky,   * identifikovať obsadenie interpretovanej hudobnej skladby, * identifikovať hudobné formy a žánre, * rozpoznať formotvorné prvky, * počúvať sústredene, dešifrovať a vlastnými slovami vyjadriť atmosféru, emócie, asociácie, predstavy, príp. konkrétny program. | | interpretácia učiteľa/ky; vlastný  hudobný prejav, hudobný prejav triedy (skupiny), hry so zvukom   * funkcie hudby: estetická, umelecká, spoločenská, zábavná, úžitková * melódia, tempo, rytmus, zvuková farba, dynamika, harmónia, forma   melódia stúpajúca, klesajúca; tempo pomalé, stredné, rýchle; rytmus –  taktová schéma a rytmické modely, dynamika – piano, pianissimo, mezzoforte, forte, fortissimo,  crescendo, decrescendo; akcent;  harmónia durová, mólová, forma – kontrastné časti - nástroje skupiny symfonického orchestra, niektoré konkrétne hudobné nástroje   * komorný orchester, symfonický orchester, orchester ľudových   nástrojov, skupiny populárnej hudby   * pieseň, koncert, opera, muzikál, komorná hudba, hudba klasická,   ľudová, tanečná, zábavná, populárna   * motív, veta (predvetie, závetie), opakovanie, kontrast | |

### Hudobno-pohybové činnosti – 6 hodín

|  |  |
| --- | --- |
| **Výkonový štandard** | **Obsahový štandard** |
| **Žiak na konci 4. ročníka základnej školy**  **vie/dokáže:**   * vyjadriť pocity z počúvanej hudby pohybom a inými umeleckými prostriedkami, * adekvátne reagovať na rytmus, metrum a tempo, * pohybom adekvátne vyjadriť hudobno-výrazové prostriedky, * realizovať tanečné prvky a pohyb v jednoduchých choreografiách, * pohybom rozlíšiť kontrastné časti hudobnej formy, * pohybom rozlíšiť formotvorné prvky, - ealizovať kultivovaný estetický pohyb. | * pohybová improvizácia, pohybová interpretácia gesto, mimika, improvizácia * polkový krok, prísunové kroky, podupy, točenie v pároch, čapáše, valčík, mazurkový krok, valašský krok, tanec, ľudový tanec, moderný tanec |

### Hudobno-dramatické činnosti – 3 hodiny

|  |  |  |
| --- | --- | --- |
| **Výkonový štandard** | **Obsahový štandard** | |
| **Žiak na konci 4. ročníka základnej školy vie/dokáže:**   * samostatne vyjadriť dej, náladu, charakteristiku postáv príbehu,   rytmickými a melodickými nástrojmi alebo inými zdrojmi zvuku,   * vytvoriť hudobno–dramatický celok, * realizovať hudobné činnosti podľa voľného i štandardizovaného | - vizualizácia – integrácia s výtvarnou výchovou (kostýmy, rekvizity, kulisy, farby), integrácia so slovenským  jazykom aliteratúrou (rozprávky,  príbehy, básne, scenár), integrácia s telesnou výchovou (základné  pohybové schémy), integrácia s inými | |
| grafického vyjadrenia hudobných dejov. | - | predmetmi tvorivá dramatika |

### Hudobno-vizuálne činnosti – 2 hodiny

|  |  |
| --- | --- |
| **Výkonový štandard** | **Obsahový štandard** |
| **Žiak na konci 4. ročníka základnej školy vie/dokáže**:   * vizuálne zobraziť zvukové vnemy, * vytvoriť (zapísať), prečítať a realizovať (hlasom, alebo hrou na nástroji) notový zápis. | - grafická partitúra |

## Metódy a formy práce

Učiteľ sa vo vyučovaní hudobnej výchovy usiluje o to, aby poskytoval podnety pre hudobnú aktivitu žiakov, preto odporúčame:

### Formy

* skupinové**,** projektové, diferencované vyučovanie; návštevu hudobných podujatí, besedy,
* zážitkové, kognitívne, skúsenostné metódy, dialóg a diskusiu, metódy hrania rol; špecifické metódy: intonačná metóda s použitím relatívnej solmizácie, imitačná a kombinovaná metóda osvojovania piesní, riadené objavovanie hudby, informačnoreceptívna metóda, improvizácia.

### Metódy

* sprostredkovania hudby a odovzdávania hudobných poznatkov učiteľom: slovný výklad, rozhovor, demonštrácia hudobného materiálu
* metódy osvojovania hudby spoluprácou učiteľa a žiaka: metódy osvojovania – nácviku piesne: imitačná metóda, imitačná metóda s grafickým názorom, metóda uvedomenej vokálnej intonácie a rytmizácie – nácvik piesne podľa nôt, metódy pedagogickej interpretácie hudobného diela, metódy osvojovania inštrumentálnych zručností, metódy osvojovania pohybových prvkov
* metódy relatívne samostatného objavovania hudby, atď.

## Hodnotenie predmetu

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť prepojenie vedomostí so zručnosťami a spôsobilosťami.

Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných. Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka. Základným dokumentom, ktorým sa budeme riadiť, sú Metodické pokyny na hodnotenie žiakov ZŠ č. 22/2011. V triedach, v ktorých je väčší počet žiakov zo SZP učiteľ prihliada na túto skutočnosť. Môže znížiť obsah učiva (maximálne 10

%), náročnosť písomných, kontrolných prác. Musí byť však zachovaný predpísaný tematický obsah.

**Podklady na hodnotenie a klasifikáciu** výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:

1. sústavným diagnostickým pozorovaním žiaka,
2. sústavným sledovaním výkonu žiaka a jeho pripravenosti na vyučovanie,
3. analýzou výsledkov rôznych činností žiaka, konzultáciami s ostatnými učiteľmi a pracovníkmi poradenských zariadení,
4. rozhovormi so žiakom a zástupcami žiaka.

Hodnotenie žiakov 4. ročníka v priebežnom aj celkovom hodnotení je slovné.

Hodnotenie má motivačný charakter, preto využívame hlavne pozitívne hodnotenie - **pochvala, povzbudenie, pohladenie**. Zohľadňujú sa vekové a individuálne osobitosti žiaka s prihliadaním na jeho momentálnu psychickú i fyzickú disponovanosť. Na vysvedčení sa hodnotí slovne stupňami:

a) dosiahol veľmi dobré výsledky,

b) dosiahol dobré výsledky,

c) dosiahol uspokojivé výsledky,

d) dosiahol neuspokojivé výsledky.

Odmenou za usilovnosť žiaka je pozitívna pečiatka. Učiteľ píše priebežne, podľa potreby krátke hodnotenie do zošita, alebo žiackej knižky.

## Dosiahol veľmi dobré výsledky

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

**Dosiahol dobré výsledky**

Žiak ovláda poznatky, pojmy a zákonitosti podľa učebných osnov a vie ich pohotovo pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti.

## Dosiahol uspokojivé výsledky

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

## Dosiahol neuspokojivé výsledky

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

Charakter hudobnej výchovy vyžaduje hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a zlepšovať svoje hudobné prejavy.

Hodnotenie hudobnej výchovy je špecifické, pretože musí zohľadniť špecifický prínos hudobnej výchovy k vzdelanostnému rastu a formovaniu osobnosti žiaka. Dô**l**ežitá je motivačná funkcia hodnotenia, a to najmä pri menej nadaných žiakov. Teda aktuálny výkon žiaka hodnotíme vzhľadom na jeho možnosti. Hodnotenie HV vyžaduje osobný, diferencovaný prístup učiteľa k žiakovi.

Ťažiskovou formou hodnotenia je slovné hodnotenie. Podklady na hodnotenie výchovno-vzdelávacích výsledkov žiaka získava učiteľ najmä týmito **metódami, formami a prostriedkami:**

* sledovaním stupňa rozvoja individuálnych osobnostných predpokladov a nadania
* sústavným pozorovaním hudobných prejavov žiaka a jeho pozornosti na vyučovaní – neodporúča sa vyžadovať sólový hudobný výkon žiaka, úroveň hudobných činností sledujeme v skupinách
* hodnotíme reakcie žiaka na hudbu slovom, pohybom, prípadne výtvarným prejavom
* v prípade mimoriadne nadaného alebo zaostalého žiaka rozhovormi so žiakom a zákonnými zástupcami žiaka

## Prierezové témy

|  |  |  |
| --- | --- | --- |
| **Prierezová téma** | **Tematický celok** | **Téma** |
| **Osobnostný a sociálny rozvoj** | **Hlasové činnosti** | Ta, ta, ta ňepojdeme sťato  Buli sme na priadkach Vretienko mi padá  Vinšujem vám v tento Nový rok  Jozefe, co csece  Gašiange sa krátia  Zasadil som čerešničku  Tá ľišovská ňevesta  Oči, oči, čierne oči  Tota Heľpa  Ej, padá dišť  Ej, zalužicki poľo  A ja taká dzivočka |
| **Inštrumentálne činnosti** | Keby mala rozum stonožka  Vyletela holubienka, Pokapala na salaši slanina.  Kto za pravdu horí Aká si mi krásna, |

|  |  |  |
| --- | --- | --- |
|  |  | Gaudeamus igitur    Hrajte muzikanti, Počúvaj, má milá,  Už mi hrajú, už mi trúbá, bubnujú    Zobcová flauta – ľahko a rýchlo |
| **Percepčné činnosti – aktívne počúvanie** | Štátna Hymna Slovenskej republiky  Kopala studienku    Lístočku duboví.  Jaj, Bože, prebože, ľadník.  Popred naše dvierka. Na Kráľovej holi.    Mala som ja rukávce  Musica slovaca. Klarinet    Pre mamičku, Keby som bol vtáčkom, Planá ružička |
| **Hudobno-dramatické**  **činnosti** | Ľecela páva  Počúvanie: Nad Kriváňom.  Letí, letí roj.    Zahrajme si divadlo Pamodaj šťastia... |
| **Hudobno-pohybové činnosti** | Nepôjdem k nej |
| **Hudobno-vizuálne činnosti** | Tancovala a neznala  Grafická partitúra |
| **Mediálna výchova** | **Hlasové činnosti** | Železnica  Vandrovala blška  Počúvanie: Vlak ide Karneval zvierat  Keď sa vlci zišli |
| **Percepčné činnosti – aktívne počúvanie** | Mala som ja rukávce  Musica slovaca  Klarinet |
| **Hudobno-vizuálne činnosti** | Po valasky od zeme. |

|  |  |  |
| --- | --- | --- |
|  |  | Muzikant.  Valaský tanec    Grafická partitúra |
| **Multikultúrna výchova** | **Hlasové činnosti** | Za Váhom, za Váhom Trenčianske hoďini |
| **Hudobno-pohybové činnosti**    **Hudobno-vizuálne činnosti** | Nepôjdem k nej    Sniežik. She´ll be coming round the mountain. Bingo |
| **Dopravná výchova - výchova k bezpečnosti v cestnej premávke** | **Hlasové činnosti**        **Inštrumentálne činnosti**    **Hudobno- pohybové činnosti** | Železnica Vandrovala blška  Dobre sa obzeraj!    Ňet krajšeho dzifčatečka, Pri potôčku fijalôčku      Hrajú vám štvrtáci      Dze še kuri, tam še kuri. Pri jaročku fijaločku.    Zoologická.  Dobre sa obzeraj!    Slonia pesnička.  Tom a Jerry |
| **Environmentálna výchova** | **Hlasové činnosti** | Spievanky, spievanky. Spievaj si, slávičku.    Na Katarínu, Ondreju,  Ondreju,  Milujeme Mikuláša,  Mikulášku, dobrý strýčku    Uďerili Kostoľania.  Cindruška. Bola som na hubách. Veruže mi zahraj. |

|  |  |  |
| --- | --- | --- |
|  |  |  |
| **Hudobno-pohybové činnosti** | Pred muzikú verbunk chasa  stojí.  Pri Prešporku kraj Dunaja.    Zoologická.  Dobre sa obzeraj!    Slonia pesnička.  Tom a Jerry |
| **Ochrana života a zdravia** | **Hlasové činnosti** | Zasadil som čerešničku. Tá ľišovská ňevesta |
| **Hudobno-pohybové činnosti** | Vstávaj, Honzo, hore  Kovárskí    Dze še kuri, tam še kuri. Pri jaročku fijaločku.    Od Prešova dražka nova,  V Barďijove v štrid mesta |
| **Inštrumentálne činnosti** | Vyletela holubienka,  Pokapala na salaši slanina.    Hrajú vám štvrtáci Zobcová flauta – ľahko a rýchlo |
| **Hudobno-dramatické**  **činnosti** | Išli hudci horou  Zahrajme si divadlo Pamodaj šťastia... |
| **Regionálna výchova a tradičná ľudová kultúra** | **Hudobno-pohybové činnosti** | Vstávaj, Honzo, hore  Kovárskí    Pred muzikú verbunk chasa  stojí.  Pri Prešporku kraj Dunaja.    Od Prešova dražka nova,  V Barďijove v štrid mesta |
| **Hlasové činnosti** | Ta, ta, ta ňepojdeme sťato,  Buli sme na priadkach,  Vretienko mi padá    Spievanky, spievanky. Spievaj si, slávičku. |

|  |  |  |
| --- | --- | --- |
|  |  | Na Katarínu, Ondreju,  Ondreju,  Milujeme Mikuláša,  Mikulášku, dobrý strýčku    Zasadil som čerešničku. Tá ľišovská ňevesta |
| **Inštrumentálne činnosti** | Kto za pravdu horí Aká si mi krásna,  Gaudeamus igitur    Hrajte muzikanti, Počúvaj, má milá, Už mi hrajú, už mi  trúbá, bubnujú |
| **Percepčné činnosti – aktívne počúvanie** | Štátna Hymna Slovenskej republiky  Kopala studienku    Marmariena, Kišalova žena, Hoja, Dunča, ňeveľenča.  Lúčne hry    Sadíme my máje  Staviame my máje |
| **Hudobno-dramatické**  **činnosti** | Hajaju, hajaju, Happy  Birthday, Zbohom ostávajte,  Začíname redovi  Svadobný pochod- R.  Wagner    Išli hudci horou |
| **Výchova k manželstvu a rodičovstvu** | **Hlasové činnosti** | Vinšujem vám v tento Nový rok, Jozefe, co csece, Gašiange sa krátia.    Ej, zalužicki poľo  A ja taká dzivočka. |
| **Percepčné činnosti – aktívne počúvanie** | Vstávajte pastieri, Dobrý večer vám vinšujem. Vianočná omša F dur, Glória    Pre mamičku, Keby som bol vtáčkom, Planá ružička |
|  | **Hudobno – dramatické činnosti** | Hajaju, hajaju, Happy  Birthday, Zbohom ostávajte,  Začíname redovi  Svadobný pochod- R.  Wagner |
| **Hudobno-vizuálne činnosti** | Svatý Jáne |

**Učebné osnovy sú totožné so vzdelávacím štandardom ŠVP pre príslušný predmet.**